Britaniyalik xaridor Apple’ni “aqlli soatlar” reklamasiga o‘zgartirish kiritishga majbur etdi

Uelslik 32 yoshli Garet Kross o‘tgan yil iyulida Apple Watch Sport soatini xarid qildi. O‘n kun taqqanidan so‘ng uning oynasida kichik yoriqni ko‘rib qoldi va Apple servis markaziga murojaat etdi. Biroq markaz xodimlari kafolatlangan ta’mirni bajarishdan bosh tortdi, deya hikoya qiladi “Hi-tech.mail.ru”.

Kross soxta reklama va xaridorlarni chalg‘itishda ayblab, ishlab chiqaruvchini sudga berdi hamda “aqlli soat”ning to‘liq qiymatini undirib oldi. Sud jarayoni yarim yil atrofida davom etdi, biroq Garet boy berilgan vaqt va asablar haqida afsuslanmadi. Aksincha, Apple soatlarining kelgusi avlodini sotib olish istagini bildirdi, chunki qurilma unga maroq bag‘ishlagan emish.
E’tiborlisi, Apple sud jarayoni yakunlanganidan so‘ng Apple Watch Sport tavsifidan uning zarbalarga bardoshliligi haqidagi jumlani olib tashladi.